TV Markíza

Televízia Markíza je súkromná komerčná televízia, ktorá na Slovensku vysiela od 31. augusta 1996. Okrem vysielania samotnej Markízy prevádzkuje aj televízne stanice Doma (od roku 2009), Dajto (od roku 2012), Markíza International (od roku 2016) a Markíza KRIMI (od roku 2022). Televízia sídli v Záhorskej Bystrici. V zmysle zákona o vysielaní a retransmisii je vysielateľ Markíza - Slovakia poskytovateľom televíznej programovej služby TV Markíza a ďalších, ktoré samy seba nazývajú skupina Markíza.

História, šírenie a sledovanosť

História 
„Markíza je dieťaťom HZDS"  , tvrdila Emília Boldišová, ktorá bola v roku 1994 šéfkou tzv. licenčnej rady, ktorá Pavlovi Ruskovi odmietla dať vysielaciu licenciu, pretože zatajil spolumajiteľku zo zahraničia Sylviu Volzovú. Radu v decembri 1994 parlament odvolal a od novo vymenovanej rady Ruskova spoločnosť Markíza Slovakia Blatné licenciu získala 7. augusta 1995. Podľa Boldišovej vďaka za tento zvrat patrí vtedajšiemu predsedovi Národnej rady SR Ivanovi Gašparovičovi, jeho asistentovi Ľubošovi Juríkovi a Oľge Keltošovej. Rusko dodnes odmieta, že by Markíza dostala licenciu vďaka HZDS, hoci Vladimír Mečiar bol v roku 1991 na jeho svadbe.

Majitelia 
Rusko v roku 2018 tvrdil, že už od roku 1995 existovala zmluva, na základe ktorej tzv. malá Markíza (Markíza-Slovakia Blatné), ktorá držala vysielaciu licenciu, zverila vysielanie tzv. veľkej Markíze. Odmenou pre majiteľov malej Markízy bolo 10% zo zisku - teda 5% pre Ruska a 5% pre Volzovú. Podľa neho „Volzová nikdy majetkový podiel v TV Markíza nemala“. Ruskovým podporovateľom pre získanie licencie bol bývalý riaditeľ divadla Korzo '90 Ľubo Gregor. Podľa Gregora Rusko jemu a Zite Furkovej v Markíze získať 15 až 20-percentný podiel. Furková na to mala aj zmluvu podpísanú Ruskom.

V roku 1998 spoločnosť Gamatex získala pohľadávku Siloša Pohanku  voči Pavlovi Ruskovi. Marián Kočner (Gamatex) uplatnením tejto pohľadávky právne získal rozhodujúci vplyv v Slovenskej televíznej spoločnosti (STS), ktorá spolu s americkou spoločnosťou CME (Central European Media Enterprises) prevádzkovala televíziu. Pôvodne CME Media Enterprises B.V., patrilo 49 % a 51% patrilo spoločnosti Markíza Slovakia. 18. augusta 1998 do areálu televízie v Záhorskej Bystrici prišiel Kočner s ochrankou obsadiť Markízu, čo bol viditeľný začiatok kauzy Gamatex. Spor o vlastníctvo obchodných podielov pokračoval až do začiatku roku 2000 dokedy si Rusko udržal funkciu generálneho riaditeľa.  

V lete 2000 spor Markízy s Gamatexom (Kočnerom) sa urovnal dvoma zmluvami. Prvú uzavreli na prevod s firmou A.D.A.M. (matka Gamatexu), M. Kočner dostal 40 miliónov korún, a Š. Ágh 40 miliónov korún. Druhou zmluvou prevzala Kováčikova Forza dlh Gamatexu 1 milión eur. Čím sa spor, podľa Kováčika uzavrel a o zmenkách na 500 miliónov korún nevedel. Ruskovi vtedy pomohli podnikatelia Ján Kováčik a Milan Fiľo, ktorým Rusko odpredal väčšinu svojho 50-percentného podielu v televízii (Od Ruska kúpila podiel spoločnosť A.R.J v septembri 2000). J. Kováčik (firma Media Invest) následne, v novembri 2001, odkúpil aj podiel S. Volzovej a stal sa väčšinovým vlastníkom a konateľom televízie. Spolu s Ruskom mal vyše 40-percentný podiel, vyše 25 percent patrilo Fiľovi a zvyšok (menej ako 35%) CME.  

Definitívne vplyv v Markíze Rusko stratil v roku 2005, keď svoj zostávajúci podiel predal CME. Američania odvtedy ovládali v Markíza - Slovakia 80 percent.  

Markíza - Slovakia bola do 26. októbra 2006 51-percentným vlastníkom STS a po tomto dátume sa stala jej 100 % vlastníkom. Po získaní 100 % podielu Markízou - Slovakia v STS sa obe spoločnosti od januára 2007 zlúčili. Dovtedy boli vlastníkmi STS Markíza - Slovakia, spoločnosti A.R.J, a.s. so 46 %, Media Invest, spol. s r.o. s 20 % a CME Media Enterprises B.V. s 34 % podielom.

Zvyšných 20% v Markíze získali Američania v júli 2007, keď Kováčikovi a Fiľovi vyplatili spolu 1,9 miliardy korún (približne 60 miliónov €). Spoločnosť už vtedy bola vlastníkom licencie na televízne vysielanie platnej až do septembra 2019. Väčšinovým akcionárom CME bola firma WarnerMedia. CME pôsobilo vo viacerých krajinách a okrem iných vlastní aj českú TV Nova, ktorú ovládla prostredníctvom Vladimíra Železného v roku 1996. Podľa výpovede Radky Doehring v Kauze zmenky TV Markíza Rusko dostal za svoj podiel od CME 575 miliónov korún (približne 19 miliónov €). 

Čínska energetická a investičná skupina CEFC a slovensko-česká finančná skupina Penta Investments v decembri 2017 predložili ponuku vo výške 1,7 miliardy € na kúpu podielu v spoločnosti CME. Už v marci 2018 CEFC oznámila nezáujem o zvyšovanie svojho podielu a v apríli 2018 po problémoch CEFC s financovaním a vyšetrovaním jej šéfa v Číne sa vstup Penty do CME neuskutočnil.

28. októbra 2019 sa skupina PPF Petra Kellnera a CME dohodli na prevzatí. Informovali o tom zverejnili obe zúčastnené strany. Podľa CME PPF zaplatí za prevzatie CME okolo 2,1 miliardy amerických dolárov. CME okrem Markízy a jej kanálov prevádzkuje televízne stanice aj v ďalších piatich krajinách, napríklad do jej portfólia patrí aj česká Nova. Dohodu najprv odsúhlasilo valné zhromaždenie CME a skoro po roku (6. septembra 2020) aj Európska komisia (transakcia bola Komisii oznámená 1. septembra 2020) a následne schválená.

Vedenie, sledovanosť, program a príjmy 
25. septembra 2013 bol za nového generálneho riaditeľa televízie vymenovaný Matthias Settele. Jeho predchodcovia sú vymenovaní v časti generálni riaditelia. Naposledy 15. februára 2015 zmenila Markíza celú staničnú grafiku. Predtým takéto zmeny robila častejšie.

Sledovanosť 
Krátko po svojom nástupe na slovenský mediálny trh sa TV Markíza stala najsledovanejšou televíziou a túto pozíciu trhového lídra si udržala aj v roku 2017  až do roku 2022. Už rok po svojom vzniku, teda v roku 1997, mala Markíza podľa výsledkov spoločnosti Visio 47 % podiel na trhu, STV spadla zo 40-percentného podielu na 20,5%. Najvyššiu sledovanosť prežívala Markíza v roku 1998, keď na trhu dosiahla 80-percentný podiel z príjmov z predaja reklamy (79,3 % z 2,5 mld. Sk.) a 60-percentnú sledovanosť.

Program 
Základom programovej skladby sú cyklické relácie (seriály). Do vzniku konkurenčnej komerčnej televízie JOJ (2002) sa Markíze darilo monopolizovať svoje postavenie v uvádzaní úspešných zahraničných (aj seriálových) titulov pozri nižšie napr. akvizície, telenovely. Pristupovala aj na podmienky barterového obchodu, keď platila namiesto peňazí svojim reklamným vysielacím časom (v rokoch 1996, 1997, 1998 boli filmy od spoločnosti 20-th Century Fox sponzorované Coca-Colou).

Príjmy 
Okrem úspešného predaja reklamného času (s tzv. garantovanou sledovanosťou) sa Markíze darilo robiť aj bartrové obchody, ktoré zvyšovali jej popularitu (program bol podriadený načasovaniu reklamných kampaní). 

Najvyšší zisk do roku 2019, podľa bývalej finančnej riaditeľky Radky Doehring mala mať Markíza v roku 2006, a to 550 miliónov korún (18,256 milióna eur). Vysoké výnosy dosahovala Markíza aj po vstupe TV JOJ na trh v roku 2002 a to až do roku 2008.

Podiel na reklamnom trhu 
Napriek konkurenčnému boju s televíziou JOJ v období 2012 - 2014 zostávala televízna reklama najväčším podielom vo výdajoch na propagáciu a s ňou aj príjmy TV Markíza. V uvedenej správe boli príjmy z reklamy na internete v roku 2012 už 65,8 mil. Eur (zdroj IAB Slovakia), čo predstavovalo 22% z celkových výdajov na reklamu. V roku 2017 aj vplyvom výmeny vedenia a spoplatnenia bola Markíza lídrom na reklamnom trhu avšak odstup ostatných (aj internetových) konkurentov je minimálny.  

V roku 2019 mala Markíza v rôznych sektoroch a časoch trhový podiel 21% až 29%, čo predstavovalo náskok 4 až 7% pred konkurenčnou JOJ. Výsledky sú veľmi podobné ako v roku 2018, oproti ktorému si Markíza polepšila o menej ako 1%. Najsledovanejšími programami v roku 2019 sa stali film Psia duša, reality šou Utajený šéf a seriál Oteckovia.

Cena za televíznu reklamu na Markíze sa v roku 2020 zvýšila oproti roku 2019 priemerne o 14,8%. Cena za oslovenie 1 % divákov v nákupnej cieľovej skupine 12 až 54 rokov narástla z 1 350 na 1 550 eur.

V roku 2020 a najviac divákov dokázali osloviť najmä tri veľké skupiny staníc: Markíza, JOJ a RTVS, ktoré dosiahli spolu 58 percentný trhový podiel v kategórii starších ako 12 rokov. Najviac - 38% sledovalo Ostatné TV, Markíza dosiahla 19,8%, TV JOJ 13,7%, Jednotka 8,0%

Hlavná spravodajská relácia 
Televízne noviny (TV Markíza) sa vysielajú každý deň so začiatkom o 19:00. Pri príležitosti 25 rokov od začiatku vysielania Markízy, v auguste 2021, Henrich Krejča povedal: „Naše Televízne noviny zasiahli najmenej jednu generáciu, a myslím si, neskromne povedané, že aj naše správy sú súčasťou ich života.“  Do konca roka 2009 bolo hlavné večerné spravodajstvo vysielalané v dvoch dvadsaťminútových reláciách – Televízne noviny a Dnes, medzi ktorými bola reklama. Od januára 2010  boli Televízne noviny 40-minútové a to bez reklamného brejku. Prerušiť spravodajstvo reklamným brejkom umožnila nová legislatívna úprava, ktorá zapracovala odporúčania EÚ a tak 1.2.2010 Markíza ako prvá na Slovensku prvýkrát prerušila hlavné správy reklamou. Generácia poslucháčov Makízy (Generácia M) si na to musela zvyknúť, pretože aj konkurenčná televízia JOJ zaviedla prerušovanie správ reklamou a to až natoľko, že v roku 2013 boli obidve za tento priestupok pokutované. Táto najdrahšia reklama v primetime bola obmedzená do roku 2018 pravidlom, že dovolených je najviac 12 minút reklamy za jednu hodinu (toto obmedzenie neplatí na vysielanie sponzorských odkazov). Od roku 2018 však vďaka zmene európskej legislatívy bolo toto pravidlo zrušené a novým limitom je maximálne 20 % pre reklamné vysielanie  medzi 6. a 18. hodinou a rovnako 20 % v čase od 18. hodiny do polnoci.  Podľa diskusií poslucháčov je úspechom Markízy, že do primetime spravodajskej relácie sa podarilo vtisnúť 2x 10 minútové reklamné bloky a upútavky.

Šírenie 
V DVB-T vysielaní bola Markíza do 31. decembra 2016 súčasťou 2. (komerčného) multiplexu s pokrytím pre 86 % obyvateľov. Od 19. júna 2017 už ako súčasť spoplatnenej Towercom Plustelky v 4. multiplexe. Sledovať Markízu teda môžu už len platiaci diváci. Podľa informácií z prostredia Asociácie prevádzkovateľov káblových telekomunikácií si Markíza od nich pýta mesačne približne jedno euro.

Programová skladba

Spravodajstvo

Publicistika, ostatné

Cyklické relácie

Šou

Pôvodné seriály

Minulosť

Spravodajstvo 
 Rýchle televízne noviny
 Muchoviny
 Nočné televízne noviny
 Počasie s Jurajom Mokrým
 Slovensko dnes
 Správy
 Športvíkend
 Televízne Noviny dnes
 Televízne Noviny Headlines
 Top šport

Publicistika 
 Lampáreň
 Paľba
 Sito
 Teleráno Víkend
 Šoubiz noviny

Relácie 
 112
 Agent 002
 Aj múdry schybí
 Bez servítky
 Deka hity
 Domov na kľúč
 Dr. EL
 Hitbox
 Hodina pravdy
 Hviezda
 Je to možné?
 Knockout
 Level majstrov
 London Calling
 Maxihra
 Milionár
 Mokrý vidí všetko
 Motorama
 Music One
 Najväčšie tragédie Slovenska
 Na streche
 Sedem s.r.o.
 Skrytá kamera
 Ste chytrejší ako piatak?
 Zo zákulisia Markízy
 O 3 štart
 Opposite sex
 Partička
 Pokušenie
 Telecvoking
 Vo štvorici po Slovensku
 Vox papuli
 VILOmeniny
 Vitajte
 Vitajte Doma
 Malá hra o Niké
 WWW
 Zlaté vajce

Šou 
 4 svadby
 Bailando
 Big Brother: Súboj
 Coca-Cola Popstar
 Hurikán
 Let's Dance 
 MasterChef
 Hlas Česko Slovenska
 Modré z neba
 Mojsejovci
 Nákupná horúčka
 Nevesta pre milionára
 Slovensko hľadá Superstar
 Slovensko má talent
 Srdcové záležitosti
 Talentmánia
 Ostrov
 Rozvedení so záväzkami
 Stena (zrušené pred uvedením)
 Hypnoshow
 Svokra

Seriály

Pôvodné 
 Atletiko Cvernofka
 Autoškola
 Áno, miláčik! (vysielané: 16. apríl 2008 – 25. jún 2008)
 Búrlivé víno (vysielané: 1. január 2013 – 31. august 2017, repríza na DOMA)
 Chlapi neplačú
 Divoký Zapadákov
 Doktori (vysielané: 17. október 2014 - 19. december 2014)
 Druhý dych
 Horúca krv (vysielané: 21. august 2012 – 18. jún 2013)
 Medzi nami (už sa nevysiela)
 Mesto tieňov (reprízy na Markíza KRIMI, vysielané: 11. apríl 2008)
 Milenky
 Ordinácia v ružovej záhrade (vysielané: 10. apríl 2007 – 19. jún 2012)
 Priateľky (vysielané: 13. marec 2008 – 23. december 2008)
 Rex (vysielané: 7. september 2017 – 7 december 2017)
 Sekerovci (vysielané: 8. január 2013 – 12. február 2013)
 Silvánovci
 Veľké srdce 
 V mene zákona (repríza na Markíza KRIMI, vysielané: 2. september 2009)
 Zita na krku (vysielané: 5. september 2011 – 12. december 2011)
 Zlaté manželky (vysielané: 3. február 2014 – 24. február 2014)

Akvizície 
  2 baby na mizine (2 Broke Girls)
 8 jednoduchých pravidiel (už sa nevysiela)
  Akty X (The X-Files)
  Mladý Sheldon (Young Sheldon)
 Deception 2021
   Avignonské proroctvo (La Prophétie d'Avignon, vysielané: 9. máj 2008)
  Bez stopy (už sa nevysiela)
 Bláznivý Jimov život (už sa nevysiela)
  Bostonské vraždy (Rizzoli & Isles)
  Čarodejnice (Charmed, vysielané: 2005 - 2009)
  Dáma v závoji (La dama velata, vysielané: 2. jún 2015 - 25. jún 2015)
  Don Matteo (vysielané: 2003)
  Dr. House (House, M.D.)
  Dva a pol chlapa (Two and a Half Men, reprízy na DAJTO)
 E - Ring: Pentagón - krídlo E (už sa nevysiela)
 Elisa z Rivombrózy (už sa nevysiela)
  Hrdinovia (Heroes, vysielané: 30. jún 2008)
  Hrozba z temnoty (Supernatural, už sa nevysiela)
  Invázia (Invasion, vysielané: 3. júl 2008)
  JAG (už sa nevysiela)
  Joan z Arkádie (Joan of Arcadia, vysielané: 2. júl 2007)
 Kliatba dolmenu (už sa nevysiela)
 Kliatby z temnôt (už sa nevysiela)
  Kobra 11 (Alarm für Cobra 11 - Die Autobahnpolizei, reprízy na Markíza KRIMI / Markíza)
  Komisár Rex (vysielané: 1996 - 2011, reprízy na DAJTO)
  Komisár Rex: Opäť v akcií
  Krok za krokom (Step by Step)
 LAPD: Oddelenie vrážd
  Lovec zločincov (Person of Interest, vysielané: 8. január 2013 – 12. jún 2013 (1. séria))
  M*A*S*H
 Médium (už sa nevysiela)
  Mentalista (The Mentalist, momentálne sa nevysiela, reprízy v noci na TV Markíza)
  Monk
  Mr. Bean
  Myšlienky vraha (Criminal Minds)
  Nemocnica Chicago Hope (Chicago Hope)
  NCIS: Los Angeles (vysielané: 23. jún 2011) (reprízy na DAJTO)
  NCIS: Námorný vyšetrovací úrad (Navy NCIS (1. séria), NCIS (ostatné), vysielané: 2004, reprízy na TV Markíza)
  O.C. California (The OC, už sa nevysiela)
  Odložený prípad (Cold case, vysielané: 13. január 2005)
  Pán a pani Smithovci (Undercovers)
  Pobrežná hliadka (Baywatch)
  Povedz, kto ťa zabil (Pushing Daisies, vysielané: 26. júl 2010 – 24. august 2010)
  Priatelia (Friends, reprízy na DAJTO)
  Smallville (už sa nevysiela)
  SpongeBob v šortkách (SpongeBob SquarePants)
  Stúpenci (The Following)
  S.W.A.T. (momentálne sa nevysiela, vysielané na DAJTO: 22. august 2020 – súčasnosť)
  Škaredá Betty (už sa nevysiela)
  Teória veľkého tresku (The Big Bang Theory, vysielané: 17. august 2011 – 22. december 2011, reprízy na DAJTO)
  Tučniaky z Madagaskaru (The Penguins of Madagascar)
  V siedmom nebi (7th Heaven, už sa nevysiela)
  Upírske denníky (The Vampire Diaries)
  Veronika Marsová (Veronica Mars, vysielané: 6. október 2006 – 26. august 2009)
 V tieni zločinu (už sa nevysiela)
  Walker, texaský ranger (už sa nevysiela)
 Zverokruh (už sa nevysiela)
  Žalobca a obhajca (The Whole Truth)
  Ženatý so záväzkami (Married... with Children, vysielané: 2007)
  Ženy z rodu Gilmorovcov (Gilmore Girls)

Telenovely 
  Cabecita (už sa nevysiela)
  Cigánske srdce (Inimă de țigan, už sa nevysiela)
  Čistá láska (Destilando Amor, už sa nevysiela)
  Daniela (už sa nevysiela)
  Esmeralda (už sa nevysiela)
  Keď budeš moja (Cuando seas mia, už sa nevysiela)
  La Tormenta: Pokušenie lásky (La Tormenta, vysielané: 18. september 2008 – 5. marec 2009)
  Laberintos de pasión (už sa nevysiela)
  Las Vías del Amor (už sa nevysiela)
  Macocha (La Madrastra, už sa nevysiela)
  Maria de Nadie (už sa nevysiela)
  Mariana, dcéra noci (Mariana de la Noche, vysielané: 29. jún 2004 – 30. september 2004)
  Medzi láskou a nenávisťou (Entre el amor y el odio, už sa nevysiela)
  Milady, la historia continúa (už sa nevysiela)
  Mujer Secreta (už sa nevysiela)
  Naučím ťa milovať (Te Voy a Enseñar a Querer, už sa nevysiela)
   Odplata (La Venganza, už sa nevysiela)
  Perla Negra (už sa nevysiela)
  Prameň lásky (El manantial, už sa nevysiela)
  Pravá láska (Amor real, už sa nevysiela)
  Právo na lásku (El privilegio de amar, vysielané: 2001)
  Rany z lásky (Sos mi vida, vysielané: 1. október 2007 – 28. marec 2008)
   Rebeca (už sa nevysiela)
  Rosalinda (už sa nevysiela)
   Skrytá vášeň (Pasión de gavilanes, už sa nevysiela)
  Tisíc a jedna noc (Binbir Gece, vysielané: 3. január 2011)
  Túžba tela (El cuerpo del deseo, už sa nevysiela)
  Yago, pasión Morena (už sa nevysiela)

Animované seriály 
  Lazy Town
  Gumkáči (Adventures of the Gummi Bears)
  My Little Pony: Priateľstvo je mágia (My Little Pony: Friendship is Magic)
  Noddy
  Pound Puppies
  Tom a Jerry (Tom and Jerry, reprízy na TV Markíza)
  Transformers: Rescue Bots
  Staviteľ Bob
  Včielka Maja (みつばちマーヤの冒険)

Generálni riaditelia 
 1996 – 2000: Pavol Rusko – jeden zo zakladateľov a súčasne prvý generálny riaditeľ televízie Markíza
 2000 – 2006: Vladimír Repčík
 2006 – 2010: Václav Mika
 2010 – 2013: Zuzana Ťapáková
 2013 – súčasnosť: Matthias Settele

Dopravné spojenie

Pozri aj 
 Markíza Doma
 Markíza Dajto
 Markíza KRIMI

Referencie

Iné projekty

Externé odkazy 
 Oficiálna webstránka TV Markíza

 
Markíza
Vzniklo v 1996